Óvodánk tehetségsegítő programon pályázatot nyert, amiben 15 gyermek vehetett részt. Célja a természeti és mesterséges környezet elemeinek megismerése, a szűkebb és tágabb környezet értékeinek felismerése az alkotó munka iránt érdeklődő tehetségígéretek segítése. A program foglalkozásai között volt kirándulás (Szeged Vadaspark, Szarvas Arborétum), majd lehetőséget kaptak a gyermekek arra is, hogy a gyűjtött „kincsekből” készítsenek különböző állatokat, figurákat. Látogatást tettünk a Ciróka Bábszínházban is, ahol az előadás után természetes anyagokból képzőművészeti alkotások születtek. A programot a szülőkkel közösen a hét során készült fényképek vetítésével, az alkotások kiállításának megtekintésével, játékkal és faültetéssel, családias légkörben jó hangulattal zártuk! Reméljük, hogy lesz még lehetőségünk hasonló pályázatok megvalósításához és még több gyermek élményekhez, tapasztalatokhoz juttatásához!